

REPUBLIKA HRVATSKA

SPLITSKO-DALMATINSKA ŽUPANIJA

GRAD OMIŠ

**Gradsko vijeće**

KLASA: 021-05/21-01/05

URBROJ: 2181-7-03/5-23-21

Omiš, 29.kolovoza 2023.

**Z A P I S N I K**

o radu 21. sjednice Gradskog vijeća Grada Omiša

održane 29. kolovoza 2023. godine u Omišu, Trg K. Tomislava 6 – Hotel Plaža

Započeto u 18.00 sati.

Vrši se tonski zapis tijeka sjednice.

Zapisnik se sačinjava na temelju tonskog zapisa.

Voditeljica zapisnika: Ružica Jerčić

NAZOČNI ČLANOVI VIJEĆA:

1. Zvonko Močić, dr. med.
2. Nikola Tijardović, bacc.fizio.
3. Tonći Stanić
4. Lovrenka Kovačić Bućan, dipl.iur.
5. Ivan Medić
6. Martin Bašić, dipl.komunikolog
7. Tihana Barišić Marunčić, dr.med.
8. Josip Banović, dr.med.
9. Petar Bulić, dipl.iur.
10. Tomislav Bartulović
11. Karlo Vukasović, bacc.oec.
12. Zdravka Šodan
13. Dr.sc. Dino Belošević

NENAZOČNI ČLANOVI VIJEĆA:

1. Simona Jurjević, dipl.uč.

2. Ivo Bradarić

OSTALI NAZOČNI:

1. Ivo Tomasović, dipl.oec., gradonačelnik

2. Lidija Pavković, dipl.iur., pročelnica Ureda gradonačelnika

3. Stipe Žuljević-Mikas, dipl.ing., pročelnik komunalnog odjela

4. Đeki Stanić, dipl.iur. pročelnik UO za gospodarstvo i društvene djelatnosti

5. Mate Sovulj, dipl.ing., Upravitelj vlastitog pogona

Neki vijećnici su tijekom sjednice napuštali prostoriju i vraćali se. Predsjedavatelj je kontinuirano skrbio o potrebnom kvorumu za nesmetano održavanje sjednice.

Predsjedavatelj je predložio dnevni red kao u dostavljanim materijalima te je nakon glasovanja utvrđeno da je jednoglasno sa 13 glasova ZA usvojen slijedeći

### **d n e v n i r e d**

1. Izvješće Mandatnog povjerenstva o prestanku mandata člana i početku mandata zamjeniku člana Gradskog vijeća Grada Omiša
2. Usvajanje zapisnika o radu 20. sjednice Gradskog vijeća Grada Omiša
3. Vijećnički upiti
4. Prijedlog Odluke o izmjenama i dopunama Zajedničke odluke o izradi Izmjena i dopuna UPU PUNTA (III) i s tim u vezi Izmjena i dopuna Prostornog plana uređenja Grada Omiša (IX)
5. Prijedlog Odluke o dodjeli Gradskom muzeju Omiš, na korištenje i upravljanje prostor na adresi M. Gojsalić 6, u Omišu
6. Prijedlog Odluke o izmjeni i dopuni Odluke o nerazvrstanoj cesti
7. Prijedlog Odluke o ukidanju svojstva javnog dobra ( kat.čest. 4857 k.o. Rogoznica)
8. Prijedlog Odluke o izmjenama i dopunama Odluke o socijalnoj skrbi Grada Omiša
9. Prijedlog Odluke o lokacijama na kojima je moguće prekoračiti dopuštene razine buke tijekom održavanja javnih događanja
10. Prijedlog Zaključka o sklapanju aneksa br. 7. Ugovora o načinu i uvjetima sufinanciranja programa Dječjeg vrtića „Čarobni pianino“ Split OJ Omiš
11. Prijedlog Zaključka o sklapanju Sporazuma o načinu i uvjetima sufinanciranja programa predškolskog odgoja i obrazovanja s Općinom Zadvarje
12. Prijedlog Zaključka o sklapanju Sporazuma o načinu i uvjetima sufinanciranja programa predškolskog odgoja i obrazovanja s Općinom Brela

**Ad 1/**

IZVJEŠĆE MANDATNOG POVJERENSTVA O PRESTANKU MANDATA ČLANA

I POČETKU MANDATA ZAMJENIKU ČLANA GRADSKOG VIJEĆA GRADA OMIŠA

Lovrenka Kovačić Bućan , predsjednica Mandatnog povjerenstva, podnijela je

**Izvješće o prestanku mandata člana i**

**početku mandata zamjenika člana Gradskog vijeća Grada Omiša**

**I.**

SANJA ILIĆ, članica Gradskog vijeća, dana 24. kolovoza 2023. podnijela je ostavku na navedenu dužnost.

Imenovana je u Gradsko vijeće izabrana s Kandidacijske liste grupe birača, nositelj liste: Ivo Tomasović.

Prema odredbama Zakona o lokalnim izborima:

Članu predstavničkog tijela koji podnese ostavku mandat prestaje danom dostave pisane ostavke.

Člana predstavničkog tijela izabranog na kandidacijskoj listi grupe birača zamjenjuje prvi slijedeći neizabrani kandidat s liste.

**II.**

Slijedom navedenog u točci I., Mandatno povjerenstvo je utvrdilo da si ispunjeni zakonski uvjeti te da

* SANJI ILIĆ prestaje mandat članice Gradskog vijeća Grada Omiša s danom 24. kolovoza 2023.
* MARTINU BAŠIĆU počinje mandat zamjenika člana Gradskog vijeća Grada Omiša

**III.**

Ovo izvješće objaviti će se u Službenom glasniku Grada Omiša.

Nakon podnesenog Izvješća Mandatnog povjerenstva, vijećnik Martin Bašić je prisegnuo, te je potom donijet

**Z A K LJ U Č A K**

**po Izvješću o prestanku mandata člana**

**i o početku mandata zamjenika člana Gradskog vijeća Grada Omiša**

1. Prima se k znanju Izvješće Mandatnog povjerenstva, o prestanku mandata člana i o

početku mandata zamjenika člana Gradskog vijeća Grada Omiša kojim je utvrđeno da:

* SANJI ILIĆ prestaje mandat članice Gradskog vijeća Grada Omiša s danom 24.kolovoza 2023., a
* MARTINU BAŠIĆU počinje mandat zamjenika člana Gradskog vijeća Grada Omiša

2. Ovaj Zaključak objaviti će se u Službenom glasniku Grada Omiša.

**Ad 2/**

USVAJANJE ZAPISNIKA O RADU 20. SJEDNICE GRADSKOG VIJEĆA GRADA OMIŠA

Na tekst nacrta zapisnika o radu 18. sjednice Gradskog vijeća Grada Omiša nije bilo primjedbi te je nakon glasovanja utvrđeno da je jednoglasno sa 13 glasova ZA usvojen Zapisnik o radu 20. sjednice Gradskog Vijeća Grada Omiša.

**Ad 3/**

VIJEĆNIČKI UPITI

**Karlo Vukasović** – koja je dugoročna strategija rješavanja problema parkinga u gradu Omišu, u kojem smjeru se razmišlja vezano za ovu problematiku?

Gradonačelnik – mi smo usvojili novi Urbanistički plan uređenja Ribnjak koji je predvidio mogućnost gradnje (gdje je sada veliki parking) parkinga na etaže.

S obzirom na broj turista koji u sezoni dolaze (preko milijun noćenja) kapaciteta parkinga će uvijek nedostajati. Grad ima svoju infrastrukturu i prekapacitiranost nije dobra za tu infrastrukturu.

Što se tiče broja parking mjesta u odnosu na broj stanovnika mi smo jedan od rijetkih gradova koji imamo ovoliko parking mjesta. Nama je problem u sezoni, naročito udarnih

20-ak dana, a tijekom godine imamo dosta parkirnih mjesta za naše građane.

Vijećnica **Zdravka Šodan** dostavila je vijećnički upit u pisanom obliku i na njega traži pisaniodgovor**: –** radovi na uređenju (asfaltiranju) ulice Kneza Ivana Čovića i Svetog Roka u Gatima.

Ove dvije ulice, odnosno nerazvrstane ceste u vlasništvu su Grada Omiša a u neadekvatnom su stanju i potrebno ih je urediti (asfaltirati).

Navedene ulice su prometne jer u njima živi veći broj stanovnika, a naročito su prometne u ljetnim mjesecima jer se u navedenim ulicama nalazi više od 10 objekata za turistički najam.

Planira li se uređenje navedenih ulica i ako da, kada i u kojoj dužini?

Stipe Žuljević Mikas – te su ulice navedene u Programu održavanja komunalne infrastrukture, no nama je bio istekao ugovor sa našim izvođačem radova, sada je sklopljen novi ugovor, sada trenutno radi u Kučićima, svakako će i Gata doći na red, vjerojatno do kraja godine.

**Tihana Barišić Marunčić** – zamolila bi za očitovanje ravnatelja Porezne uprave ispostave Omiš vezano za parking ispred zgrada Put Ribnjaka br. 1-3, gdje Porezna uprava (na 4-5 parkirnih mjesta) ne dozvoljava parkiranje stanarima zgrada te su postavili znak „zabranjeno, osim za djelatnike Porezne uprave“.

Po kojoj uredbi se ovo provodi, odnosno gdje stoji da stanari tu ne mogu parkirati?

Također se izuzima mjesto za invalidne osobe, tko je dozvolio da Porezna uprava na ovaj način uzurpira parkirna mjesta stanarima okolnih zgrada?

Niti jedno drugo tijelo ili poduzeće (npr. Grad, Općina Županija) nema ekskluzivno pravo na rezervirani parking, pa ne vidi zašto bi to pravo imala Porezna uprava u Omišu.

Imala je osobno iskustvo kada je tu , nakon dežurstva parkirala, na vjetrobransko staklo joj je ostavljena poruka da se tu ne smije parkirati i da će joj drugi puta pozvati policiju.

**Zvonko Močić** – treba ovaj upit poslati ravnatelju Porezne uprave Omiš te od njih zatražiti odgovor.

Gradonačelnik - logika govori da ako se taj parking nalazi na čestici zgrade da je isti i namijenjen svim stanarima. Jedino u slučaju da je Porezna uprava otkupila baš taj dio koji su označili kao rezervirani parking.

**Tomislav Bartulović** – prošli puta je dobio informaciju da Javna ustanova plaća Peovicu za odvoz smeća u Blatu n/C gdje se odvija rafting međutim sada je tamo po 15-20 kampera koji tamo kampiraju i kada odlaze sve okolo kontejnera je zatrpano smećem.

Gdje ti kampisi vrše svoje fiziološke potrebe nego po okolnoj prirodi, tamo se dnevno iskrcava po 200-500 ljudi sa raftinga. Uglavnom situacija je tamo bez kontrole, nema kemijskih WC-a, to bi Grad i Javna ustanova zajednički trebali dogovoriti da se oni postave, prazne i da prostor bude uredan.

Gradonačelnik – prijedlog je u redu, već imamo na izlazima za rafting kod Radmanovih mlinica postavljene kemijske WC pa ćemo vidjeti i za Blato n/C.

Naši komunalni redari trebaju intervenirati što se tiče nelegalnog kampiranja, a moramo i postaviti table zabrane kampiranja.

**Tomislav Bartulović** – bio je gosp. Malenica na terenu, upozorio je kampere da to nije mjesto za kampiranje.

**Lovrenka Kovačić Bućan** – građane naselja Nemira zanima postoji li mogućnost da se u dogledno vrijeme sanira ulaz u Nemiru? Imaju saznanja da je izrađen elaborat koji uključuje i treću traku, koja bi znatno doprinjela sigurnosti prometa.

Stipe Žuljević Mikas – naručen je projekt uređenja ulaza u Nemiru kao i nogostupa od igrališta do okretišta (i javne rasvjete). Elaborat bi trebao biti brzo gotov, a onda bismo išli u pregovore s Hrvatskim cestama oko sufinanciranja.

Gradonačelnik – ako idemo na način da sve financiraju Hrvatske ceste onda to puno duže traje, tako da ćemo ići na varijantu sufinanciranja, odnosno mi ćemo platiti projektiranje, i od njih tražit da oni to odrade.

Uvijek je problem rješavanja imovinsko pravnih odnosa pa zbog toga projektiranje duže traje.

**Petar Bulić -** ponavlja zahtjev Mjesnih odbora Tugara da se iznađu sredstva za postavljanje (ili popravljanje) 3 dječje sprave (igrala) na dječjem igralištu u Tugarima ispred dječjeg vrtića.

Dječji vrtić pohađa 45 djece, a školu 52 djece. Tako da smatra da su ta igrala nužno potrebna.

Mate Sovulj – bio je na terenu da bi vidio jesu li te sprave funkcionalne i sigurne za djecu.

Sprave su vrlo stare, no pregledom istih nisu uočena neka velika oštećenja. Svakako bi trebalo učiniti nešto da se to igralište modernizira, postavi još koja sprava i sl.

Sadašnje sprave nemaju nikakve ateste jer su postavljane prije 20-ak godina, a za postavljanje novih potrebni su atesti sigurnosti i to će biti kada bude riješeno uređenje trga.

Gradonačelnik – mi smo već napravili projekt gdje smo obnovili balotaške terene, tribine, i sada je na redu drugi dio projekta, a to je uređenje trga i dječjeg igrališta.

Smatra da sada ne možemo mimo toga projekta postavljati nova igrala za djecu, treba sačekati da sve postavimo po propisima i da sve bude sigurno za djecu. To planiramo za slijedeću godinu (prostor u Tugarima i Kostanju).

**Zvonko Močić**- ako je moguće povećati sigurnost djece sa nasipanjem pijeska na tu površinu gdje su igrala to svakako treba učiniti.

**Dino Belošević** – ima upit od skupine ljudi koji obitavaju na rijeci Cetini (spašavanja na brzim vodama) – oni smatraju da je protok rijeke Cetine vrlo nizak. Naime, zakonom je određeno da protok mora biti između 8 i 12 m3/sek, a u izvješću koje posjeduje stoji da je protok na Čikotinoj lađi 9, već na slijedećem mjernom mjestu je 6,19 – nikome nije jasno gdje se gubi ta razlika od 3 kubika? Radi se o tome da ili mjerenja nisu dobra ili se voda gubi (kroz neke rupe) što predstavlja opasnost i rizik i trebalo bi istražiti zbog čega se to događa.

Mjerno mjesto na Pavića mostu je isključeno pa se niti ne može dobiti informacija o brzini protoka. Rijeka na ovaj način se ne može samoobnavljati, život u takvoj vodi je ugrožen.

Može li se uputiti službeni dopis nadležnima i zatražili neku vanjsku procjenu što se događa sa tom vodom i zašto je toliko puno nestaje, i može li se pustiti više vode pa protok bude veći? Javnoj ustanovi je upućen službeni dopis na ovu temu, na što su se oni očitovali da HEP mora puštati određenu količinu vode, no čini se da HEP sam sebe regulira i sam procjenjuje koliko vode će se puštati.

Gradonačelnik - 5.9. o.g. je u Ilirskom sjemeništu javni uvid za dokument koji izrađuje Javna ustanova. Jedna od tema je i biološki minimum pa je to možda mjesto za postaviti ovaj upit.

**Lovrenka Kovačić Bućan** – niz ulicu Nemira IV cijelo ljeto cijelo ljeto cure otpadne fekalne vode, ne može se reći da je to iz nečije septičke jame... Budući da je tamo asfalt poprilično oštećen, ispod njega je napukla cijev i tu malo po malo curi.

Mogu li nadležne službe izaći na teren i vidjeti o čemu se tu zapravo radi?

Postoji li mogućnost da se napravi projekt dječjeg igrališta za Nemiru?

Gradonačelnik – to je potrebno prijaviti Vodovodu.

Projekt dječjeg igrališta za Nemiru je već napravljen, ići će se u realizaciju.

Stipe Žuljević Mikas – uputiti ćemo komunalne redare na teren da naprave uvid i vide o čemu se radi. Ulica Nemira IV se također nalazi u popisu održavanja komunalne infrastrukture, potrebno ju je sanirati i urediti , ne samo asfalt nego i oborinski odvodnju (predviđena su sredstva od 400-500 tisuća kuna).

**Ad 4/**

PRIJEDLOG ODLUKE O IZMJENAMA I DOPUNAMA ZAJEDNIČKE ODLUKE

O IZRADI IZMJENA I DOPUNA UPU PUNTA (III) I S TIM U VEZI IZMJENA I DOPUNA PROSTORNOG PLANA UREĐENJA GRADA OMIŠA (IX)

Gradonačelnik je dostavio prijedlog Odluke o izmjenama i dopunama zajedničke Odluke o izradi izmjena i dopuna UPU Punta (III) i s tim u vezi Izmjena i dopuna Prostornog plana uređenja Grada Omiša (IX) te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi sudjelovali su:

**Karlo Vukasović –** iz kojeg se razloga sada ovo radi baš za Puntu, možemo li ovakvo nešto očekivati i za npr. Priko, za Naselje....

Gradonačelnik – zadnja izmjena se ticala samo zahtjeva Galeba i škole. Kada se napravi luka, napraviti će se samo obalni zid. Potrebno je urediti dio torete, cijeli prostor Punte jer je to praktički ostao jedini prostor u centru grada i moramo ga pametno planirati za budućnost.

Samo smo proširili obuhvat na cijelu Puntu.

Stipe Žuljević Mikas – nedavno su bile Izmjene Ribnjaka koje su obuhvatile prostor između potoka i mosta gdje je ucrtan i pješački most, da bismo mogli u budućnosti aplicirati na EU fondove (urbana mobilnost) i sl.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 13 glasova ZA donijeta

**O D L U K A**

**o izmjenama i dopunama zajedničke Odluke o izradi izmjena i dopuna UPU Punta (III) i s tim u vezi Izmjena i dopuna Prostornog plana uređenja Grada Omiša (IX)**

sa tekstom kao u prilogu ovog zapisnika oznake KLASA:350-01/22-01/01, URBROJ:2181-7-05-03-23-23.

**Ad 5/**

PRIJEDLOG ODLUKE O DODJELI GRADSKOM MUZEJU OMIŠ ,

NA KORIŠTENJE I UPRAVLJANJE, PROSTOR NA ADRESI M.GOJSALIĆ 6 U OMIŠU

Gradonačelnik je dostavio prijedlog Odluke o dodjeli Gradskom muzeju Omiš, na korištenje i upravljanje, prostor na adresi M. Gojsalić 6 u Omišu, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 13 glasova ZA donijeta

**O D L U K A**

**o dodjeli Gradskom muzeju Omiš, na korištenje i upravljanje,**

**prostor na adresi M.Gojsalić 6 u Omišu**

sa tekstom kao u prilogu ovog zapisnika oznake KLASA:372-01/23-01/11, URBROJ:2181-7-05-02/1-23-3.

**Ad 6/**

PRIJEDLOG ODLUKE O IZMJENI I DOPUNI ODLUKE O NERAZVRSTANOJ CESTI

Gradonačelnik je dostavio prijedlog Odluke o izmjeni i dopuni Odluke o nerazvrstanoj cesti te predložio Gradskom vijeću njezino donošenje.

Pisani materijal uz ovu dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 13 glasova ZA donijeta

**O D L U K A**

**o izmjeni i dopuni Odluke o nerazvrstanoj cesti**

sa tekstom kao u prilogu ovog zapisnika oznake: KLASA:340-01/15-01/17, URBROJ:2181-7-05-02/3-23-69.

**Ad 7/**

PRIJEDLOG ODLUKE O UKIDANJU SVOJSTVA JAVNOG DOBRA

(kat.čest. 4857 k.o. Rogoznica)

Gradonačelnik je dostavio prijedlog Odluke o izmjeni i dopuni Odluke o nerazvrstanoj cesti, te predložio Gradskom vijeću njezino donošenje.

Pisani materijal uz ovu dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 13 glasova ZA donijeta

**O D L U K A**

**o ukidanju svojstva javnog dobra (kat.čest. 4857 k.o. Rogoznica)**

sa tekstom kao u prilogu ovog zapisnika oznake KLASA:340-01/23-01/34, URBROJ:2181-7-05-02/4-23-2.

**Ad 8/**

PRIJEDLOG ODLUKE O IZMJENAMA I DOPUNAMA

ODLUKE O SOCIJALNOJ SKRBI GRADA OMIŠA

Gradonačelnik je dostavio prijedlog Odluke o izmjenama i dopunama Odluke o socijalnoj skrbi Grada Omiša te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 13 glasova ZA donijeta

**O D L U K A**

**o izmjenama i dopunama Odluke o socijalnoj skrbi Grada Omiša**

sa tekstom kao u prilogu ovog zapisnika oznake KLASA:550-01/23-01/02, URBROJ:2181-7-04/5-23-8.

**Ad 9/**

PRIJEDLOG ODLUKE O LOKACIJAMA NA KOJIMA JE MOGUĆE PREKORAČITI

DOPUŠTENE RAZINE BUKE TIJEKOM ODRŽAVANJA JAVNIH DOGAĐAJA

Gradonačelnik je dostavio prijedlog Odluke o lokacijama na kojima je moguće prekoračiti dopuštene razine buke tijekom održavanja javnih događaja te predložio Gradsko vijeću njezino donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi sudjelovali su:

**Dino Belošević** – gdje se mogu vidjeti točni podaci gdje je koliko buke dopušteno, zna da to ovisi o prostornim planovima.

Đeki Stanić – za JLS veće od 15.000 stanovnika vrijedi propis da moraju imati Akt o razini buke kroz prostorne dokumente. U obrazloženju je naveden Pravilnik o najvišim dopuštenim razinama buke s obzirom na vrstu izvora buke, vrijeme i mjesto nastanka (Narodne novine br. 143/21) koji to propisuje.

**Zvonko Močić** – koji je maksimalni dozvoljeni nivo, jačina buke?

Đeki Stanić – ovisno o dobu dana, dnevni odmor, večer, noć... Minimalni noći mir iza ponoć je 36 decibela, a imamo i disco klubove koji mogu ići do 110 decibela.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 13 glasova ZA donijeta

**O D L U K A**

**o lokacijama na kojima je moguće prekoračiti**

**dopuštene razine buke tijekom održavanja javnih događaja**

sa tekstom kao u prilogu ovog zapisnika oznake KLASA: 335-01/23-01/02, URBROJ:2181-7-04/1-23-2.

**Ad 10/**

PRIJEDLOG ZAKLJUČKA

O SKLAPANJU ANEKSA BR. 7. UGOVORA O NAČINU I UVJETIMA SUFINANCIRANJA PROGRAMA DJEČJEG VRTIĆA „ČAROBNI PIANINO“ SPLIT OJ OMIŠ

Gradonačelnik je dostavio prijedlog Zaključka o sklapanju aneksa br. 7. Ugovora o načinu i uvjetima sufinanciranja programa dječjeg vrtića „Čarobni pianino“ Split OJ Omiš, te predložio Gradskom vijeću njegovo donošenje.

Pisani materijalu uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 13 glasova ZA donijet

**Z A K LJ U Č A K**

**o sklapanju Aneksa br. 7. Ugovora o načinu i uvjetima sufinanciranja programa**

**Dječjeg vrtića „Čarobni pianino“ Split OJ Omiš**

Sa tekstom kao u prilogu ovog zapisnika oznake KLASA:601-01/23-01/14, URBROJ:2181/7-04/1-23-4.

**Ad 11/**

PRIJEDLOG ZAKLJUČKA

O SKLAPANJU SPORAZUMA O NAČINU I UVJETIMA SUFINANCIRANJA

PROGRAMA PREDŠKOLSKOG ODGOJA I OBRAZOVANJA S OPĆINOM ZADVARJE

Gradonačelnik je dostavio prijedlog Zaključka o sklapanju Sporazuma o načinu i uvjetima sufinanciranja programa predškolskog odgoja i obrazovanja s Općinom Zadvarje , te predložio Gradskom vijeću njegovo donošenje.

Pisani materijalu uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 13 glasova ZA donijet

**Z A K LJ U Č A K**

**o sklapanju Sporazuma o načinu i uvjetima sufinanciranja programa**

**predškolskog odgoja i obrazovanja s Općinom Zadvarje**

sa tekstom kao u prilogu ovog zapisnika oznake KLASA:601-03/23-01/10, URBROJ:2181-7-04/1-23-5.

**Ad 12/**

PRIJEDLOG ZAKLJUČKA O SKLAPANJU SPORAZUMA O NAČINU I UVJETIMA SUFINANCIRANJA PROGRAMA PREŠKOLSKOG ODGOJA I OBRAZOVANJA S OPĆINOM BRELA

Gradonačelnik je dostavio prijedlog Zaključka o sklapanju Sporazuma o načinu i uvjetima sufinanciranja programa predškolskog odgoja i obrazovanja s Općinom Brela , te predložio Gradskom vijeću njegovo donošenje.

Pisani materijalu uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 13 glasova ZA donijet

**Z A K LJ U Č A K**

**o sklapanju sporazuma načinu i uvjetima sufinanciranja programa**

**predškolskog odgoja i obrazovanja s Općinom Brela**

sa tekstom kao u prilogu ovog zapisnika oznake KLASA:601-01/23-01/16 URBROJ: 2181-7-04/1-23-4.

Završeno u 20.00 sati

VODITELJICA ZAPISNIKA PREDSJEDNIK GRADSKOG VIJEĆA

Ružica Jerčić Zvonko Močić, dr.med.